*Образец № 4*

*Проект*

**ДОГОВОР №....**

Днес,……………….. 2020г. в гр.Свиленград, в рамките на изпълнение на проект BG05MОР001-1.052-0001 „Младите хора в община Свиленград- активни участници на пазара на труда”, финансиран по ОП „РЧР”, процедура: МИГ Свиленград Ареал 1.3 Устойчиво интегриране на пазара на труда на младите хора”,

**1. ОБЩИНА СВИЛЕНГРАД** със седалище и адрес на управление: гр.Свиленград, бул."България" № 32, ЕИК: 000903825, представлявана от арх.Анастас Карчев – Кмет на Община Свиленград,  **наричанa** по-долу **"ВЪЗЛОЖИТЕЛ"** от една страна и,

и

**2. ”.............................................” ...........................**, седалище и адрес на управление гр................., ул.„........................” № ....................., вписано в Търговския регистър към Агенцията по вписвания с ЕИК: .........................., представлявано от ............................................, наричано по-долу **ИЗПЪЛНИТЕЛ**, се сключи настоящият договор за следното:

1. **ПРЕДМЕТ НА ДОГОВОРА**

**Чл.1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема и се задължава, да изпълни обществена поръчка с предмет: **„*Доставка на оборудване и консумативи за компютърни конфигурации по проект BG05MОР001-1.052-0001 „Младите хора в община Свиленград- активни участници на пазара на труда”, финансиран по ОП „РЧР”, процедура: МИГ Свиленград Ареал 1.3 Устойчиво интегриране на пазара на труда на младите хора*”.**

**Чл.2. ИЗПЪЛНИТЕЛЯТ** ще изпълнява договора съобразно приложимото законодателство, техническата спецификация и ценовата оферта на ИЗПЪЛНИТЕЛЯ.

1. **ЦЕНА И НАЧИН НА ПЛАЩАНЕ**

**Чл.3.(1).** Стойността на настоящия договор е в размер на **..................... лева без ДДС или ........................... лева с ДДС**, по единични цени съгласно Ценовото предложение на ИЗПЪЛНИТЕЛЯ.

**(2).** Плащането се извършва чрез банков превод в лева по банкова сметка посочена от Изпълнителя.

**(3).** Плащанията се извършват след всяка доставка в срок до 30 (тридесет) календарни дни след предоставяне на фактура оригинал, придружена с:

1. Окончателен приемо-предавателен протокол за извършената и приета доставка на всички артикули (оборудване и консумативи);

2. Декларация подписана от Изпълнителя, че доставеното оборудване е ново и неупотребявано.;

3. Гаранционна карта/гаранционни карти за доставеното оборудване и консумативи (ако е приложимо);

**(4).** Всички документи се представят на български език или в превод.

**(5).** Във фактурата като основание за плащане следва да се посочи предмета на договора, както и че „Разходът е се извършва по Договор №..... с предмет: „Доставка на оборудване и консумативи за компютърни конфигурации по проект BG05MОР001-1.052-0001 „Младите хора в община Свиленград- активни участници на пазара на труда”, финансиран по ОП „РЧР”, процедура: МИГ Свиленград Ареал 1.3 Устойчиво интегриране на пазара на труда на младите хора” . Всички фактури по този договор следва да се издават , при съобразяване изискванията на ВЪЗЛОЖИТЕЛЯ за форма и съдържание. Фактурите се издават в български лева.

**(6).** Срокът за плащане спира да тече от момента, в който ИЗПЪЛНИТЕЛЯТ бъде уведомен, че фактурата му не може да бъде платена поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения в документите или представи допълнителна информация в срок до пет работни дни, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или одобри поисканите разяснения, корекциите в документите или допълнителната информация.

**(7).** Сроковете за всички плащания по договора могат да бъдат удължени при възникнали обстоятелства съгласно чл.303а, ал.2 от Търговския закон.

**(8).** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда съответния ред.

1. **СРОК И НАЧИН НА ИЗПЪЛНЕНИЕ**

**Чл.4**.**(1).** Срокът за изпълнение на доставката е 15 /петнадесет/ календарни дни от датата на сключване на договора

**(2).** За дата на доставката се счита датата на двустранното подписване на приемо-предавателния протокол по ал.4.

**(3).** Оборудването и консумативите за компютърниконфигурации и придружаващите ги документи (ако има такива), както и фактури и други документи, свързани с изпълнението на доставката се доставят в град Свиленград, бул. «България» №32.

**(4).** Извършената доставка се удостоверява с двустранно подписан от представител на ВЪЗЛОЖИТЕЛЯ и представител на ИЗПЪЛНИТЕЛЯ приемо-предавателен протокол.

**(5)** Приемането на цялата изпълнена работа по договора се извършва с подписване на окончателен приемо-предавателен протокол подписан от двете страни по договора без забележки и с представяне на декларация от ИЗПЪЛНИТЕЛЯ, че доставеното компютърно оборудване и консумативи (ако е приложимо) е ново и неупотребявано, както и представяне на гаранционна карта/гаранционни карти за доставеното оборудване и консумативи (ако е приложимо). Посочените са основание за плащане.

**(6)** При констатиране на недостатъци по оборудването или консумативите, или при липса в документите съпътстващи доставката, Възложителят подписва приемо-предавателен протокол само за тази част от оборудването и консумативите, които отговарят на изискванията на Възложителя, нямат недостатъци и са с изрядни придружаващи документи (ако има такива).

**(7)** Оборудването и консумативите за компютърниконфигурации за които са констатирани дефекти или транспортни щети, или не съответствие на съпътстващите документи (ако има такива), не се приемат от Възложителя, същите се отделят от останалите, маркират се по подходящ начин и се натоварват обратно на транспортното средство на избрания Изпълнител. ВЪЗЛОЖИТЕЛЯ прави предписание и определя три дневен срок за замяната им с качествени.

**(8)** При констатиране на недостатъци /дефекти/ и несъответствия в техническите характеристики, съгласно техническата спецификация на Възложителя, които не е открил по време на извършване на огледа по предходната алинея, но са съществували по оборудването и консумативите при доставката им, и е констатирал в течение на гаранционния срок, има право да поиска от него да ги замени, без да дължи на същия заплащане за това.

**(9)** Възложителят има право да прави рекламации пред Изпълнителя за констатирани недостатъци и/или появили се скрити недостатъци на вече доставеното оборудване и консумативи като иска подменянето им в срок от 3 (три) работни дни за сметка на Изпълнителя.

**(10)** Възложителят съставя констативен протокол, в който описва констатираните недостатъци и предявява същия на Изпълнителя, като му оказва срок в който да отстрани тези недостатъци.

**(11)** Сроковете за предявяване на рекламациите започват да текат от момента на подписване на окончателен приемо-предавателен протокол.

**(12)** Когато Изпълнителят е сключил договор/договори за под изпълнение, работата на подизпълнителите се приема от Възложителя в присъствието на Изпълнителя и подизпълнителя.

1. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл.6.** ИЗПЪЛНИТЕЛЯТ се задължава:

**1.** да изпълни предмета на настоящия договор, на свой риск, срещу договорената цена.

**2.** да изпълни качествено и в срок доставката.

**3.** да достави нова и неупотребявана техника, която е в пълно съответствие с изискванията на ВЪЗКИЖИТЕЛЯ и с техническата спецификация.

**4.** във всеки момент от действието на настоящия договор да предоставя информация за изпълнението на договора, при поискване от страна на ВЪЗЛОЖИТЕЛЯ.

**5**. да изпълни договора с грижата на добрия стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.

**Чл.7.(1).** ИЗПЪЛНИТЕЛЯТ е длъжен след изпълнението на договора да предаде всички документи и пр., съставени или изготвени от него във връзка с дейностите в изпълнение на договора, на ВЪЗЛОЖИТЕЛЯ. ИЗПЪЛНИТЕЛЯТ може да задържи копия от тези документи но няма право да ги използва за цели, несвързани с договора, без изричното писмено съгласие на ВЪЗЛОЖИТЕЛЯ.

**(2).** Да уведоми незабавно ВЪЗЛОЖИТЕЛЯ при възникване на обстоятелства, които могат да забавят или да направят невъзможно изпълнението на този договор.

**(3).** Да поддържа пълна и точна счетоводна и друга отчетна документация за извършената доставка, позволяваща да се установи дали разходите са действително направени във връзка с изпълнението на договора.

**(4).** Да съхранява всички документи по изпълнението на настоящия договор за период от 5 (пет) години след датата на приключването на дейностите по настоящия договор, в т.ч. да съхранява оригиналите на документите (технически и финансови), свързани с изпълнението на настоящия договор в отделно досие.Документите в досието трябва да са картотекирани по начин, който улеснява проверката, а ИЗПЪЛНИТЕЛЯТ трябва да уведоми ВЪЗЛОЖИТЕЛЯ за точното им местонахождение.

**(5).** При извършване на проверки от представители на ВЪЗЛОЖИТЕЛЯ, Европейската комисия, Европейска сметна палата,Европейската служба за борба с измамите и други одитиращи и контролни органи във връзка с изпълнение на договора, ИЗПЪЛНИТЕЛЯТ се задължава да им предоставя пълен достъп и да им оказва пълно съдействие. ИЗПЪЛНИТЕЛЯТ е длъжeн да допусне националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство. Документите трябва да се съхраняват на достъпно място и да са картотекирани по начин, който улеснява проверката, а ИЗПЪЛНИТЕЛЯТ следва да уведоми ВЪЗЛОЖИТЕЛЯ за точното им местонахождение.

**(6).** Да изпълнява всички препоръки направени от страна на проверяващите органи в резултат на направена документална проверка или проверка на място.

**(7).** Да спазва изискванията на мерките за информация и публичност при изпълнение на дейностите по поръчката, съобразно изискванията на Оперативна програма «Развитие на човешките ресурси» 2014-2020г.

**(8).** Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

**(9).** ИЗПЪЛНИТЕЛЯТ се задължава да не предприема каквито и да са дейности, които могат да го поставят в хипотезата на конфликт на интереси по смисъла на чл.61 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 и относимото национално законодателство.

**(10).** Да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт или може да предизвика подобен конфликт. ИЗПЪЛНИТЕЛЯТ гарантира, че никое длъжностно лице на ВЪЗЛОЖИТЕЛЯ не е получило и няма да му бъде предложена от ИЗПЪЛНИТЕЛЯ пряка или непряка облага, произтичаща от настоящия Договор или от неговото възлагане.

**(11).** Конфликт на интереси е налице, когато безприсрастно и обективното упражняване на функциите по договора, на което и да е лице, е опорочило или националната принадлежност, икономически интереси или всякакъв друг общ интерес, който то има с друго лице съгласно чл.61 отРегламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012. Също така конфликт на интереси възниква и съгласно разпоредбите на Глава осма „Конфликт на интереси” от Закон за противодействие на корупцията и за отнемане на незаконно придобитото имущество.

**(12).** ИЗПЪЛНИТЕЛЯТ е длъжен да сключи договор за подизпълнение, с подизпълнител, ако има посочен такъв в офертата си при условията на чл.66 от ЗОП.

**(13).** Всяко едно оборудване трябва да бъде придружено от документите, свързани с правилната му експлоатация, предоставени му от производителя и гаранционна карта, която да осигурява гаранционна поддръжка съгласно предложения от производителя гаранционен срок в съответствие със законодателството на Република България.

**(14).** ИЗПЪЛНИТЕЛЯТ е длъжен да достави техниката в оригинална обичайна опаковка, придружена с инструкции за монтаж и експлоатация и опаковъчни листа, като на основание Закона за защита на потребителите ще предостави проспекти и упътвания на български език за доставената техника;

**(15).** ИЗПЪЛНИТЕЛЯТ е длъжен да достави оборудване с гарантиран произход, което се състои от оригинални, фабрично нови компоненти, отговарящи на посочените от производителя спецификации гарантиращи безупречното им функциониране;

**(16).**ИЗПЪЛНИТЕЛЯТ е длъжен да отстрани за своя сметка всички щети, причинени виновно от действия на доставчици и/или съоръжения.

**Чл.8.** ИЗПЪЛНИТЕЛЯТ има право да получи уговореното в настоящия договор заплащане, по начин и срок, посочени в настоящия договор.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.9.**(1)** ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договореното възнаграждение за извършената работа, съгласно условията на настоящия договор.

**(2)** ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ и своевременно да предоставя необходимите сведения и указания, при възникване на необходимост.

**(3)** ВЪЗЛОЖИТЕЛЯТ има право във всеки момент от действието на настоящия договор да изисква информация за изпълнението на договора, без да пречи на оперативната дейност на ИЗПЪЛНИТЕЛЯ.

**Чл.10.(1)** ВЪЗЛОЖИТЕЛЯТ има право да прави рекламации за качеството на получените материали. Рекламацията се представя на ИЗПЪЛНИТЕЛЯ в писмен вид с пълно описание на нередностите.

**(2)** ВЪЗЛОЖИТЕЛЯТ има право да откаже приемането на доставка, която не отговаря на техническите изискванията и техническата спецификация, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения точно съгласно договора и неговите приложения;

**VI. ОТГОВОРНОСТ**

**Чл.11.(1).** ВЪЗЛОЖИТЕЛЯТне носи отговорност за вреди причинени на служителите или имуществото му от ИЗПЪЛНИТЕЛЯ,негови служители или лица подчинени на тях, по време на изпълнение на поръчката или като последици от това изпълнение. ВЪЗЛОЖИТЕЛЯ не дължи обезщетения или допълнителни плащания извън предвидените по договора, свързани с подобни вреди.

**(2).** ИЗПЪЛНИТЕЛЯТ поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнението на договора или като последица от него. ВЪЗЛОЖИТЕЛЯТне носи отговорност и по отношение на искове или жалби в следствие на нарушени нормативниразпоредби отИЗПЪЛНИТЕЛЯ,негови служители или лица подчинени на тях, или в резултат на нарушение на правата на трето лице.

**VII. ПОДИЗПЪЛНИТЕЛИ**

**Чл.12.(1)** За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

**(3)** Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на настоящия Договор е на Изпълнителя.

**(5)** Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**(6)** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

- приложимите клаузи на Договора са задължителни за изпълнение от подизпълнителите;

- действията на Подизпълнителите няма да доведат пряко или косвено до неизпълнение на Договора;

- при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**(7)** Когато частта от поръчката, която се изпълнява от подизпълнител, може да бъде предадена като отделена доставка на Изпълнителя или на Възложителя, Възложителят заплаща възнаграждение за тази част директно на подизпълнителя.

**(8)** Разплащанията по ал.(7) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

**(9)** Към искането по ал.(8) Изпълнителят предоставя становище, от което да е видно дали оспорва плащанията или част от тях като не дължими.

**(10)** Възложителят има право да откаже плащане по ал.(8), когато искането за плащане е оспорено, до момента на отстраняване на причината за отказа.

1. **ГАРАНЦИИ ЗА ИЗПЪЛНЕНИЕ**

**Чл.13.(1)** При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 5 % (пет процента) от общата стойност на договора без ДДС.

**(2)** Разходите по обслужване на гаранцията за изпълнение на договора се поема отИЗПЪЛНИТЕЛЯ.

**(3)** В случай че гаранцията за изпълнение се представи като банкова гаранция или застраховка обезпечаваща изпълнението валидността на същата трябва да е със срок минимум 60 дни след крайния срок на договора.

**Чл.14.(1)** ВЪЗЛОЖИТЕЛЯТима право да усвои изцяло или част от Гаранцията за изпълнение на договора при неизпълнение на задълженията по договора от страна наИЗПЪЛНИТЕЛЯ.

**(2)** ВЪЗЛОЖИТЕЛЯТима право да усвои такава част от гаранцията, която покрива отговорността наИЗПЪЛНИТЕЛЯза неизпълнението, включително размера на начислените неустойки.

**(3)** При едностранно прекратяване на договора от ВЪЗЛОЖИТЕЛЯпоради виновно неизпълнение на задълженията наИЗПЪЛНИТЕЛЯпо договора, сумата от гаранцията за изпълнение на договора се усвоява изцяло.

**Чл.15.** В случай, че банката или застрахователното дружество издало гаранцията за изпълнение на договора се обяви в несъстоятелност, или изпадне в неплатежоспособност/свръхзадлъжнялост, или и се отнеме лиценза, или откаже да заплати предявената от ВЪЗЛОЖИТЕЛЯсума в 3 дневен срок,ВЪЗЛОЖИТЕЛЯимаправо да поиска, аИЗПЪЛНИТЕЛЯсе задължава да предостави в срок до 5 работни дни от направеното искане, съответна заместваща гаранция от друга банкова или застрахователна институция, съгласувана с ВЪЗЛОЖИТЕЛЯ.

**Чл.16.** Гаранцията за изпълнение на договора се освобождава в пълен размер в срок до 60 дни след подписване на окончателен приемо-предавателен протокол.

**Чл.17.(1)** В случай на удължаване срока за изпълнение на договора, ИЗПЪЛНИТЕЛЯТ се задължава съответно да удължи срока на валидност на гаранцията.

**(2)** ВЪЗЛОЖИТЕЛЯТ не дължи лихва върху сумата по Гаранцията за изпълнение на договора за срока, за който средствата са престояли законно при него.

**IX. ВЪЗСТАНОВЯВАНЕ**

**Чл.18.** В случай, че Управляващия Орган на ОП „РЧР” не одобри платени от ВЪЗЛОЖИТЕЛЯ разходи, ИЗПЪЛНИТЕЛЯТ се задължава да възстанови съответните суми в срок от 5 работни дни от получаване на искане за това по сметка BG78DEMI92403240016822; BIC: DEMIBGSF на ВЪЗЛОЖИТЕЛЯ.

**Чл.19.** В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане, в размер на законовата лихва за периода на просрочието.

**Чл.20.** Банковите такси, свързани с връщането на дължими суми на ВЪЗЛОЖИТЕЛЯ, са изцяло за сметка на ИЗПЪЛНИТЕЛЯ.

**X.НЕУСТОЙКИ И САНКЦИИ**

**Чл.21.(1)** При пълно неизпълнение на предмета на договора от страна на ИЗПЪЛНИТЕЛЯТ, същият дължи неустойка в размер на 30 % (тридесет процента) от цената по чл.3, ал.1.

**(2)** При частично неизпълнение на задълженията по договора ИЗПЪЛНИТЕЛЯ дължи на ВЪЗЛОЖИТЕЛЯ неустойка в размер на 30% от неизпълнената работа.

**(3)** При забавяне на доставката по чл.4, ал.1 от настоящият договор, изпълнителя дължи неустойка на възложителя в размер на 5% от стойността на договора, за всеки ден закъснение до пълното изпълнение, но не повече от 30% от цената по чл.3, ал.1.

**(4)** При неизпълнение на задълженията си по раздел VIII от настоящият договор ИЗПЪЛНИТЕЛЯ дължи неустойка на възложителя в размер на стойността на дефектиралата и не ремонтирана техника.

**(5)** Заплащането на уговорената неустойка не лишава ВЪЗЛОЖИТЕЛЯ от възможността да претендира за обезщетение за претърпени вреди по общия ред.

**Чл.22**. Неустойки по този договор се дължат независимо от развалянето и прекратяването му.

**XI. ПРЕКРАТЯВАНЕ НА ДОГОВОРА**

**Чл.23.(1).** Действието на този договор се прекратява:

1. с изпълнение на задълженията на страните по него.
2. по взаимно съгласие между страните, изразено в писмена форма.

3. при виновно неизпълнение на задълженията на една от страните по договора с 5 – дневно писмено предизвестие от изправната до неизправната страна.

**(2).** Възложителят може да прекрати договора без предизвестие, когато Изпълнителят:

1. забави изпълнението на задълженията си по договора с повече от 10 календарни дни

2. не отстрани в срок, определен от Възложителя, констатирани недостатъци.

3. не изпълни точно някое от задълженията си по договора.

4. бъде обявен в неплатежоспособност или когато бъде открита процедура за обявяване в несъстоятелност или ликвидация.

**(3).** възложителят може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения (в т.ч. да осигури финансиране за договора). в този случай възложителят дължи заплащане на извършената до момента работа

**XII. НЕПРЕДВИДЕНИ ОБСТОЯТЕЛСТВА**

**Чл.24.** Страните се освобождават от отговорност за неизпълнение на задълженията си, когато невъзможността за изпълнение се дължи на непредвидени обстоятелства. Никоя от страните не може да се позовава на непредвидени обстоятелства, ако е била в забава и не е информирала другата страна за възникването й.

**Чл.25.** Страната, засегната от непредвидени обстоятелства, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непредвидени обстоятелства.

**Чл.26.** Докато траят непредвидените обстоятелства, изпълнението на задължението се спира.

**Чл.27.** Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнението на договора.

**ХIII. ДРУГИ УСЛОВИЯ**

**Чл.28.** Счетоводните документи се изготвят и оформят съгласно разпоредбите на Закона за счетоводството.

**Чл.29. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ..........................................

Тел.: .....................

Факс: ...................

e-mail: ....................

Лице за контакт: ...........................

2. За ИЗПЪЛНИТЕЛЯ:

Адрес за кореспонденция: ...............................

Тел.: ...............

Факс: ...............

e-mail: ...............

Лице за контакт: ................................

**(3)** При промяна на данните всяка от страните е длъжна да уведоми другата в седемдневен срок от настъпване на промяната.

**Чл.30.** Страните по този договор ще решават споровете, възникнали при и/или по повод изпълнението на договора или свързани с договора или с неговото тълкуване, недействителност, неизпълнение или прекратяване, по взаимно съгласие и с писмени споразумения, а при не постигане на съгласие въпросът ще се отнася за решаване пред компетентния съд на територията на Република България.

Настоящият договор се състави в четири еднообразни екземпляра - един за ИЗПЪЛНИТЕЛЯ и три заВЪЗЛОЖИТЕЛЯ.

**ВЪЗЛОЖИТЕЛ:** ………………….  **ИЗПЪЛНИТЕЛ:** ...................................

/арх.Анастас Карчев - /.................................................

Кмет на Община Свиленград/ ...................................................../

Директор Дирекция “БФ” и

Гл.счетоводител:............................

/Валя Здравкова/

ст.юрисконсулт: .......................................

/Мариян Дервенков/